recursal/SuperWikiNEXT-32B huggingface dataset:
হিন্দু সন্তদের ব্যবহৃত খড়ম
কাষ্ঠ পাদুকা খড়ম এখন শুধুই স্মৃতি
**খড়ম** একপ্রকার কাঠের পাদুকা। হিন্দি "**খড়ৌঙ**" শব্দটি থেকে বাংলায় "**খড়ম**" শব্দটির উৎপত্তি। সংস্কৃতে খড়ম "**পাদুকা**" নামে পরিচিত। হিন্দুধর্মে খড়মের ব্যবহার সুপ্রচলিত। হিন্দুরা খড়মকে দেবতা ও শ্রদ্ধেয় সাধুসন্তদের পদচিহ্নের প্রতীকও মনে করেন। হিন্দুধর্মের পাশাপাশি জৈনধর্মেও ভিক্ষাজীবী সন্ন্যাসী ও সাধুসন্তেরা খড়ম ব্যবহার করে থাকেন। হিন্দুদের মহাকাব্য রামায়ণে খড়মের একটি বিশেষ ভূমিকা রয়েছে।

গঠন
---

একখণ্ড কাঠ পায়ের মাপে কেটে খড়ম তৈরি করা হয়। সম্মুখভাগে একটি বর্তুলাকার কাঠের গুটি বসিয়ে দেয়া হয় যা পায়ের বৃদ্ধাঙ্গুলি ও পাশের আঙ্গুলটি দিয়ে আঁকড়ে ধরা হয়। বর্তমানে পা আটকে রাখার জন্য কাঠের গুটির পরিবর্তে রাবার খণ্ড ব্যবহার করা হয়। চামড়া, রেকসিন, প্লাষ্টিক, কাপড় ইত্যাদি দিয়ে তৈরি জুতা (পাদুকা) মানুষের পায়ে শোভা বর্ধন করতো।

বাংলাদেশে খড়ম
--------------

বাংলাদেশে খড়মের ব্যবহার অনেক প্রাচীন। ১৩০৩ সালে বিখ্যাত সুফি দরবেশ ও পীর হজরত শাহজালাল (রহ:) সুদূর তুরস্ক থেকে সিলেটে এসেছিলেন খড়ম পায়ে দিয়ে। তার ব্যবহৃত খড়ম এখনো তার সমাধিস্থল সংলগ্ন স্থাপনায় রক্ষিত আছে। কিছুকাল আগেও খড়মের শব্দে গৃহস্থরা বুঝতে পারতের তাদের বাড়িতে কেউ আসছেন।

লোককথা
------

প্রাচীন কালে খড়মের উদ্ভব। এক সময় দেবতার তুষ্টির জন্য পাদুকা পূজার প্রচলন ছিল। খড়ম পায়ে হাঁটা সহজ নয়। এছাড়াও খড়ম পায়ে হাঁটার সময় চটাশ্‌ চটশ্‌ বেশ শব্দ হয়। বাংলাদেশের নিম্নোদ্ধৃত লোকজ ছড়াটিতে বিষয়টি বর্ণনা করা হয়েছে:

>   
> 
> হরম বিবি খড়ম পায়  
> 
>   
> 
> খটটাইয়া হাঁইটা যায়  
> 
>   
> 
> হাঁটতে গিয়া হরম বিবি  
> 
>   
> 
> ধুম্মুড় কইরা আছাড় খায়  
> 
>   
> 
> আছাড় খাইয়া হরম বিবি  
> 
>   
> 
> ফিরা ফিরা পিছন চায় ....  
> 
> 
> 
>

তথ্যসূত্র
---------

1. ↑  *আকাদেমি বিদ্যার্থী বাংলা অভিধান*, পশ্চিমবঙ্গ বাংলা আকাদেমি, কলকাতা, ২০০৯, পৃ. ২২৫
2. ↑  *বাঙ্গালা ভাষার অভিধান*, প্রথম ভাগ, জ্ঞানেন্দ্রমোহন দাস, সাহিত্য সংসদ, কলকাতা, ১৯৮৬ (সাহিত্য সংসদ) সংস্করণ, পৃ. ৬০৭
3. ↑  "খড়ম, এভারগ্রিন অভিধান"। ২২ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১০।
4. ↑  Monier Monier-Williams। "Sankrit Lexicon"। পৃষ্ঠা 618। ২০১৬-০৫-১৪ তারিখে মূল থেকে আর্কাইভ করা। সংগ্রহের তারিখ ২০০৯-১২-২৭।
5. ↑  "The Paduka"। ২০০৯-১২-২৯ তারিখে মূল থেকে আর্কাইভ করা। সংগ্রহের তারিখ ২০০৯-১২-২৬।
6. ↑  "Paduka"। Fashion Encyclopedia। ২০১০-০২-০২ তারিখে মূল থেকে আর্কাইভ করা। সংগ্রহের তারিখ ২০০৯-১২-২৬।
7. ↑  "Feet and Footwear in the Indian Tradition"। ২০০৯-১২-১৭ তারিখে মূল থেকে আর্কাইভ করা। সংগ্রহের তারিখ ২০০৯-১২-২৬।

| * দে
* স
বাঙালি পোশাক |
| --- |
| বস্ত্র | 
* জামদানি
* খাদি
* মসলিন
* নকশি কাঁথা
* লেহেঙ্গা
* ওড়না
* Gharara
* Cummerbund
* গামছা
* সারং

 |  |
| শাড়ি | 
* বালুচরী
* ঢাকাই
* ঢাকাই বেনারসি শাড়ি
* হস্তচালিত তাঁতের শাড়ি
* রাজশাহীর সিল্ক
* তাঁত শাড়ি
* তসর

 |
| মস্তকাবরণ | 
* তাকিয়া
* পাগড়ি
* ফেজ
* তুরবান
* Sehra
* টোপর

 |
| টপস | 
* আংরাখা
* কুর্তা
* কামিজ
* শেরওয়ানি
* তাগা

 |
| পায়জামা | 
* চুড়িদার
* পায়জামা

 |
| জুতা | 
* জুতি
* মোজারি
* খড়ম
* চপ্পল

 |
| Stitchingand design | 
* বাটিক
* পাট
* কাঁথা
* গ্রামীণ চেক
* কাঠের ব্লকের ছাপা

 |
| অন্যান্য | 
* পাট শিল্প
* বাংলার মসলিন বাণিজ্য
* Textile arts of Bangladesh
* বাংলাদেশে বস্ত্র ও পোশাক শিল্প
* ঢাকা ফ্যাশন সপ্তাহ

 |
**খজল জেলা** উত্তর পূর্ব ভারতে অবস্থিত মিজোরাম রাজ্যের ১১ টি জেলার একটি জেলা। এই জেলাটি ২০১৯ খ্রিস্টাব্দের ৩রা জুন তারিখে চাম্ফাই জেলার পশ্চিম দিকের অংশ থেকে গঠিত।  জেলাটির জেলাসদর খজলে অবস্থিত।

বিভাগ ও জনমিতি
--------------

এই জেলাটিতে চারটি বিধানসভা কেন্দ্র রয়েছে, সেগুলি হল যথাক্রমে: চাম্ফাই উত্তর, হ্রাংতুর্জো, লেংতেং‌ এবং তুইচাং। জেলাটিতে মোট ২৮ টি জনবসতিপূর্ণ শহর এবং গ্রাম রয়েছে।  খজল শহরেই প্রায় তিন হাজার পরিবার বাস করেন। এবং এই শহরের মোট জনসংখ্যা প্রায় ১৪,০০০ জন।  সমগ্র খজল জেলাটিতে মোট ৭,৩৭২টি পরিবার রয়েছে, এবং এর জনসংখ্যা ৩৬,৩৮১ জন।

আবহাওয়া
--------

খজল জেলার আবহাওয়া শীতল নাতিশীতোষ্ণ প্রকৃতির। শীতকালে জেলাটির বিভিন্ন জায়গার উষ্ণতা ০°সেন্টিগ্রেড থেকে ২০° সেন্টিগ্রেডের মধ্যে হেরফের করে। আবার গ্রীষ্মকালে উষ্ণতা ১৫°সেন্টিগ্রেড থেকে ৩০° সেন্টিগ্রেডের মধ্যে হেরফের করে।

পরিবহন
------

খজল থেকে রাজধানী আইজল অবধি সড়ক দূরত্ব প্রায় ১৫২ কিলোমিটার। খজল শহরটি পবন হংস মারফত আকাশ পথে হেলিকপ্টার দ্বারা এবং সড়ক পথে প্রাত্যহিক বাস এবং অন্যান্য যাত্রীবাহী যান দ্বারা রাজধানী শহরের সাথে যুক্ত।

ভূগোল
-----

খজল জেলাটির উত্তর-পশ্চিম দিকে রয়েছে সাইতুয়াল জেলা, দক্ষিণ পশ্চিম দিকে রয়েছে সেরছিপ জেলা এবং পূর্ব দিকে রয়েছে চাম্ফাই জেলা।

তথ্যসূত্র
---------

1. ↑  "HNAHTHIAL DISTRICT CELEBRATES FORMATION"। *DIPR Mizoram*। সংগ্রহের তারিখ ১২ মার্চ ২০২০।
2. ↑  "District thar 3-ah mi 1,15,424 an awm Saitual district-ah mihring an tam ber"। *Vanglaini*। ৬ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১২ মার্চ ২০২০।
3. ↑  "Khawzawlah DC pisa thar hawn a ni"। *Vanglaini*। ১৩ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১২ মার্চ ২০২০।
4. ↑  "Aizawl to Siaha"। Mizoram NIC। সংগ্রহের তারিখ ২৯ আগস্ট ২০১২।

টেমপ্লেট:মিজোরাম
**ব্যাং-সেম্স-র্গ্যাল-বা-য়ে-শেস** (ওয়াইলি: *byang sem rgyal ba ye shes*) (১২৪৭-১৩২০) কালচক্র বিষয়ক একজন বিখ্যাত তিব্বতী বৌদ্ধ পণ্ডিত ছিলেন।

সংক্ষিপ্ত জীবনী
---------------

ব্যাং-সেম্স-র্গ্যাল-বা-য়ে-শেস ১২৪৭ খ্রিষ্টাব্দে তিব্বতের ম্দো-খাম্স (ওয়াইলি: *mdo khams*) জন্মগ্রহণ করেন। তিনি কার্মা-ব্কা'-ব্র্গ্যুদ ধর্মীয় গোষ্ঠীর দ্বিতীয় র্গ্যাল-বা-কার্মা-পা কার্মা-পাক্শির নিকট শিষ্যত্ব গ্রহণ করেন। এরপর তিনি শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শান (ওয়াইলি: *shar pa 'jam dbyangs chen po rin chen rgyal mtshan*) ও তার জ্যৈষ্ঠ ভ্রাতা য়ে-শেস-রিন-ছেন নামক দুইজন সা-স্ক্যা ধর্মসম্প্রদায়ের পণ্ডিতের নিকট এবং জো-নাং বৌদ্ধবিহারের প্রতিষ্ঠাতা কুন-স্পাংস-থুগ্স-র্জে-ব্র্ত্সোন-গ্রুসের নিকট কালচক্র ও বিমলপ্রভা নামক টীকাভাষ্য সম্বন্ধে শিক্ষালাভ করেন। কুন-স্পাংস-থুগ্স-র্জে-ব্র্ত্সোন-গ্রুসের আদেশে তিনি ব্দে-ছেন (ওয়াইলি: *bde chen*) বৌদ্ধবিহার স্থাপন করেন। ১৩১৩ খ্রিষ্টাব্দে কুন-স্পাংস-থুগ্স-র্জে-ব্র্ত্সোন-গ্রুস তাকে জো-নাং বৌদ্ধবিহারের পরবর্তী প্রধান লামা নির্বাচন করেন। ১৩১৯ খ্রিষ্টাব্দে ব্যাং-সেম্স-র্গ্যাল-বা-য়ে-শেস ঐ বৌদ্ধবিহারের পরবর্তী প্রধান লামা হিসেবে য়োন-তান-র্গ্যা-ম্ত্শোকে নির্বাচন করেন।

তথ্যসূত্র
---------

1. ↑  Stearns, Cyrus (আগস্ট ২০০৮)। "Jangsem Gyelwa Yeshe"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৪-০৮।

|  |  |  |
| --- | --- | --- |
| পূর্বসূরীকুন-স্পাংস-থুগ্স-র্জে-ব্র্ত্সোন-গ্রুস | **ব্যাং-সেম্স-র্গ্যাল-বা-য়ে-শেস  জো-নাং বৌদ্ধবিহারের দ্বিতীয় প্রধান** | উত্তরসূরীয়োন-তান-র্গ্যা-ম্ত্শো |
|
গড় কুন্ডার দুর্গের ধ্বংসাবশেষ
**খঙ্গার** সম্প্রদায় হল একটি ভারতীয় সম্প্রদায়। তাদের আরও অনেক নামে উল্লেখ করা হয়, যেমন খাঙ্গার, খুঙ্গার, খেঙ্গার, খাগার, খাঙ্গধর এবং রাও খঙ্গড়। 

সম্প্রদায়টি যে অঞ্চলে শাসন করত সেটি বর্তমান বুন্দেলখন্ডের মধ্যে পড়েছে। ১১৮২ খ্রিস্টাব্দে চান্দেলাদের পতনের পর এবং ১৪ শতকের মাঝামাঝি পর্যন্ত তারা এই অঞ্চল শাসন করেছিল। তাদের ক্ষমতার মূল কেন্দ্র ছিল গড় কুন্দারে, এটি ছিল খেত সিং খাঙ্গার দ্বারা নির্মিত একটি দুর্গ। 

ব্রিটিশ রাজের ফৌজদারি উপজাতি আইনের অধীনে পূর্বে খঙ্গারদের একটি অপরাধী উপজাতি হিসাবে শ্রেণীবদ্ধ করা হয়েছিল।  বর্ণ প্রথা অনুযায়ী হিন্দু আচার-অনুষ্ঠান পদ্ধতিতে তারা ক্ষত্রিয় মর্যাদা দাবি করে কিন্তু এই তথ্যটি বিতর্কিত। অন্যান্য সম্প্রদায়, যেমন বুন্দেলারা, বিশ্বাস করে যে এই ধরনের মর্যাদা বংশগতভাবে আসে এবং এটি অর্জিত মর্যাদা হতে পারে না, এবং তারা আরও বিশ্বাস করে যে খঙ্গাররা যদিও শাসন করতে এসেছিল, তারা কিন্তু এইভাবে জন্মগ্রহণ করেনি।  ব্রিটিশ রাজের সময়কালে, যখন সংস্কৃতিকরণের (সংস্কৃতিকরণ হল সমাজবিজ্ঞানের একটি শব্দ যা দিয়ে সেই প্রক্রিয়াকে বোঝায় যার মাধ্যমে বর্ণের শ্রেণিবিন্যাসে নিচু অবস্থানে থাকা জাতি বা উপজাতিরা প্রভাবশালী বর্ণ বা উচ্চ বর্ণের আচার-অনুষ্ঠান ও অনুশীলনকে অনুকরণ করে 'উচ্চ বর্ণে' ওঠার চেষ্টা করে) প্রক্রিয়াটি স্পষ্ট হয়ে ওঠে এবং প্রশাসন যখন আদমশুমারি করতে গিয়ে জাত লিপিবদ্ধ করার চেষ্টা করেছিল, তখন সর্বভারতীয় খঙ্গার ক্ষত্রিয় লীগ নিজেদের ক্ষত্রিয় হিসাবে সরকারী স্বীকৃতির জন্য প্রচার চালায়।

তথ্যসূত্র
---------

1. ↑  Singh, Kumar Suresh (১৯৯৮)। *India's communities (People of India: National Series)*। Oxford University Press। পৃষ্ঠা 1684–1686। আইএসবিএন 9780195633542।
2. ↑  Fass, Virginia; Sharma, Rita (১৯৮৬)। *The Forts of India*। William Collins Sons Ltd। পৃষ্ঠা 141। আইএসবিএন 0-00-217590-8।
3. ↑  Bates, Crispin (১৯৯৫)। "Race, Caste and Tribe in Central India: the early origins of Indian anthropometry"। *The Concept of Race in South Asia*। Oxford University Press। পৃষ্ঠা 227। আইএসবিএন 978-0-19-563767-0। সংগ্রহের তারিখ ২০১১-১২-০১।
4. ↑  Jain, Ravindra K. (২০০২)। *Between History and Legend: Status and Power in Bundelkhand*। Orient Blackswan। পৃষ্ঠা 27। আইএসবিএন 9788125021940।
5. ↑  Maheshwari, Shriram (১৯৯৬)। *The Census Administration Under the Raj and After*। Concept Publishing Company। পৃষ্ঠা 109–110। আইএসবিএন 9788170225850।

আরও পড়ুন
---------

* রয়, হরেশ্বর (মার্চ ২০১৩)। "পপুলার লিজেণ্ডস অফ বুন্দেলখণ্ড": 242–247। আইএসএসএন 0975-4083।
ডোরাথি কেপেনতোমুন মাতো (১৬ সেপ্টেম্বর ১৯৬৮) হলেন নাইজেরীয় রাজনীতিবিদ এবং অক্টোবর ২০১৭ থেকে নাইজেরীয় জাতীয় পরিষদে বেনু রাজ্যের ভান্দেকিয়া / কনশিশা ফেডারেল নির্বাচনী অঞ্চলের প্রতিনিধিত্বকারী বর্তমান সদস্য। মেতোর আগে মিঃ হেরমান হেম্ব ছিলেন, যিনি ফেডারেল রাজধানী অঞ্চলের হাউস কমিটির সাবেক চেয়ারম্যান ছিলেন, সুপ্রিম কোর্টের রায় দ্বারা ২৩ শে জুন, ২০১৩ তারিখে তার নির্বাচন বাতিল করে দেওয়ার পরে তিনি বরখাস্ত হন।

জীবনের প্রথমার্ধ
----------------

ডোরাথি কেপেনতোমুন মাতো ১৯৬৮ সালের ১৬ সেপ্টেম্বর বেনুয়ে রাজ্যের ভান্দেক্যা স্থানীয় সরকার অঞ্চলের এমবাডুকুতে জন্মগ্রহণ করেন। দোরাতি মাতো এক কৃষক পরিবার থেকে এসেছেন যারা বেনু রাজ্যের ভান্দাইক্যা স্থানীয় সরকার অঞ্চলের এমবাডুকুর বাসিন্দা ছিলেন।

শিক্ষা এবং কর্মজীবন
-------------------

যদিও মাতো একটি দরিদ্র কৃষক পরিবারে লালিত-পালিত হয়েছিলেন, বাবা-মা জীবিকা নির্বাহ করতে কৃষি কাজ করতেন তবু ও তারা শিক্ষার মূল্য বুঝতে পেরেছিলেন এবং তারা বাল্যশিক্ষার জন্য তাকে আরসিএম প্রাথমিক বিদ্যালয়ে ভর্তি করান, সেখান থেকে তিনি ১৯৭৯ সালে প্রথম বিদ্যালয় ত্যাগের সার্টিফিকেট অর্জন করেন।

রাজনীতি
-------

হেম্বের নির্বাচনের বিশ্বাসযোগ্যতা নিয়ে ধারাবাহিক আপিলের পরে, ২৩শে জুন, ২০১৭ তারিখে সুপ্রিম কোর্ট ডোরাথি মাতোকে বেনিউ রাজ্যের ভান্দেকিয়া / কোঁশিশা ফেডারেল আসনের খাঁটি প্রতিনিধি হিসেবে ঘোষণা করে এবং হেরমান হেম্বের নির্বাচন বাতিল করে দেয়। হেম্বে ফেডারেল রাজধানী অঞ্চলের হাউস কমিটির চেয়ারম্যান ছিলেন যিনি ২০১৫ সালে নাইজেরিয়ার সাধারণ নির্বাচনের সময় পিপলস ডেমোক্র্যাটিক পার্টির (পিডিপি) অধীনে নির্বাচন জয় করেন, এই রায় ফেডারাল হাউস অফ অ্যাসেমব্লিতে মাতোকে সঠিক নির্বাচিত প্রার্থী হিসাবে প্রতিনিধিত্ব করার সুযোগ দেয়। 

প্রতিনিধি পরিষদের স্পিকার ইয়াকুবু ডোগারা জনাব হেরমান হেম্বকে প্রতিস্থাপন করে ডোরাথি মাতোর শপথ গ্রহণ পাঠ করাতে অস্বীকৃতি জানিয়েছিলেন, তবে, অক্টোবর ২০১৭ সালে হাউস স্পিকার মাতোর শপথ পাঠ করান।

তথ্যসূত্র
---------

1. 1 2 3  "Breaking Reps Swear-in Hembes Replacement Mato"। *The Punch Newspaper*। সংগ্রহের তারিখ ২০২০-০৫-০৭।
2. 1 2  "Hembe: Fear of Sack Grips Benue Legislators with Pending Cases ~ Daily Asset Online"। *dailyasset.ng*। [*স্থায়ীভাবে অকার্যকর সংযোগ*]
3. ↑  "Supreme Court to determine fate of two more Benue Reps"।
4. ↑  Yemi Itodo (২৩ অক্টোবর ২০১৭)। "Reps Swears in Dorathy Mato"। Daily Post Nigeria। সংগ্রহের তারিখ ২০০৯-১১-২৩।
5. ↑  "Dorathy Mato"। *Pulse NG*। সংগ্রহের তারিখ ২০২০-০৫-০৭। [*স্থায়ীভাবে অকার্যকর সংযোগ*]
6. ↑  "Dorathy Mato"। *Abusidiqu*। ২০২২-০৯-১২ তারিখে মূল থেকে আর্কাইভ করা। সংগ্রহের তারিখ ২০২০-০৫-০৭।
7. ↑  "Dorathy Mato"। *Premiun Times Nigeria*। সংগ্রহের তারিখ ২০২০-০৫-০৭।

বহিঃসংযোগ
---------
**খড়ুয়া রাজাপুর উচ্চমাধ্যমিক বিদ্যালয়** ১৯৬২ সালে খড়ুয়া রাজাপুর গ্রামবাসীদের উদ্যোগে গড়ে ওঠে। ২০১০ সালে বিদ্যালয়টিকে *মাধ্যমিক* থেকে *উচ্চমাধ্যমিক বিদ্যালয়ে* উন্নিত করা হয়। বিদ্যালয়ের ছাত্র-ছাত্রী সংখ্যা চারশোর বেশি । বিদ্যালয়ে ১৭ জন শিক্ষক-শিক্ষিকা ও ৩ জন অন্যান্য কর্মী আছেন। বর্তমানে বিদ্যালয়টিতে কলা বিভাগ ও বিজ্ঞান বিভাগে পাঠ দানের ব্যবস্থা রয়েছে।

বিদ্যালয়ে পঠনের বিষয়
----------------------

### কলা বিভাগ

* বাংলা
* ইংরাজি
* ইতিহাস
* ভূগোল
* সংস্কিত
* দর্শন
* এডুকেশন

### বিজ্ঞান বিভাগ

* গণিত
* পদার্থবিদ্যা
* রসায়ন
* জীববিদ্যা
* পরিবেশবিদ্যা

গ্রন্থাগার
----------

বিদ্যালয়ে একটি গ্রন্থাগার রয়েছে। যেখানে ৫০০ এর বেশি বই আছে।এই গ্রন্থাগার বিদ্যালয়েত ছাত্র-ছাত্রীদের জ্ঞান বৃদ্ধিতে নিয়জিত রয়েছে

বিদ্যালয়ের পরিকাঠামো
---------------------

খড়ুয়া রাজাপুর উচ্চবিদ্যালয়ের প্রধান প্রবেশ পথ
বিদ্যালয়টিতে ২৯ টি শ্রেনী কক্ষ রয়েছে। ৩ টি বীক্ষণাগার ও একটি প্রসস্থ খেলার মাঠ বিদ্যালয়ে বর্তমান।
বিদ্যালয়টির দক্ষিণ পাশে বা সমুখ ভাগে পাকা রাস্তার সঙ্গে রয়েছে বিদ্যালয়ের প্রধান প্রবেশ পথ ও বিদ্যালয় প্রাচীর।বাকি তিন দিকে কাঁটাতারের ঘেরা রয়েছে।

তথ্যসূত্র
---------

1. ↑  "Kharua Rajapur High School,Kalupur,West Bengal"। [*স্থায়ীভাবে অকার্যকর সংযোগ*]
2. ↑  "KHARUA RAJAPUR HIGH SCHOOL BONGAON"।
3. ↑  "Kharua Rajapur High School, Vill-Kharua Rajapur, North 24 ..."। ২১ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৭।

বহিঃসংযোগ
---------


উইকিমিডিয়া কমন্সে **খড়ুয়া রাজাপুর উচ্চমাধ্যমিক বিদ্যালয়** সংক্রান্ত মিডিয়া রয়েছে।
**পরিচয়** হল একটি গেটওয়ে সার্ভার যা বাংলাদেশের নির্বাচন কমিশনের জাতীয় ডেটাবেসের সঙ্গে সংযুক্ত। ২০১৯ খ্রীস্টাব্দের ১৭ই জুলাই এটি চালু করা হয়। বাংলাদেশের নাগরিকদের জাতীয় পরিচয়পত্র যাচাইয়ের নিমিত্তে একই সাথে একটি মোবাইল অ্যাপও উদ্বোধন করা হয়। কোনো ব্যক্তি বা সরকারি ও বেসরকারি উভয় সংস্থা পোর্টালটিতে নিবন্ধনের মাধ্যমে এবং নির্দিষ্ট ফির বিনিময়ে সহজেই বাংলাদেশের জাতীয় পরিচয়পত্র ধারণকারী কোন নাগরিকের তথ্য যাচাই করতে পারবেন। ফলে দেশের সরকারি, বেসরকারি বা ব্যক্তিগত যেকোন সংস্থা তাদের গ্রাহকদের জাতীয় পরিচয়পত্রের (এনআইডি) তথ্য যাচাই করে সহজে এবং দ্রুত সময়ে সেবা দিতে পারবে। তবে ব্যক্তিগত ব্যবহারের সুবিধাটি এখনও চালু করা হয় নি।

কাজ
---

ম্যানুয়াল প্রক্রিয়ায় জাতীয় পরিচয়পত্রের তথ্য যাচাইয়ের ক্ষেত্রে নির্বাচন কমিশনের ওয়েবসাইটে লগ ইন করতে হয়। ম্যানুয়াল প্রক্রিয়ায় ৩ থেকে ৫ কর্ম দিবস লেগে যায়। কিন্তু *পরিচয় গেটওয়ে* ব্যবহার করলে এ কাজের জন্য কোনো মানুষের প্রয়োজন পড়েনা, সফটওয়্যারের মাধ্যমে সার্ভারটির সঙ্গে সংযোগ স্থাপন করলেই জাতীয় আইডি শনাক্তের ফলাফল সঙ্গে সঙ্গে স্বয়ংক্রিয়ভাবে পাওয়া যাবে।

এনআইডি-তে একজন নাগরিকের প্রায় ২৫ ধরনের তথ্য থাকলেও এই ওয়েবসাইট ও অ্যাপের মাধ্যমে আপাতত পাঁচ-ছয়টি তথ্য যেমন— নাগরিকের নাম, বাবা ও মায়ের নাম-ঠিকানা, জন্ম তারিখ যাচাই করা যাবে।

নির্বাচন কমিশনের এনআইডি ডাটাবেসে সকলের প্রবেশের সুযোগ না থাকায় অনেক প্রতিষ্ঠান তাদের গ্রাহকদের এনআইডি যাচাই করতে পারতেন না। এই ব্যবস্থা চালুর ফলে ব্যাংক অ্যাকাউন্ট, ডিজিটাল ওয়ালেট সহ অন্যান্য যেসব ক্ষেত্রে জাতীয় পরিচয়পত্র যাচাইয়ের আবশ্যকতা রয়েছে সেসব ক্ষেত্রে কাজের গতি বৃদ্ধি পাবে।

অফিসিয়াল ওয়েবসাইট
-------------------

তথ্যসূত্র
---------

* পরিচয়: এই অ্যাপ দিয়ে কী তথ্য, কীভাবে যাচাই করা যাবে? বিবিসি নিউস বাংলা, ১৮ জুলাই ২০১৯
* সহজে জাতীয় পরিচয়পত্র যাচাই, প্রথম আলো, ১৬ জুলাই ২০১৯
* চালু হলো গেটওয়ে সার্ভার 'পরিচয়'[*স্থায়ীভাবে অকার্যকর সংযোগ*], ডিবিসি নিউস, ১৭ জুলাই, ২০১৯
* এনআইডি যাচাইয়ের গেটওয়ে ‘পরিচয়’ উদ্বোধন করলেন সজীব ওয়াজেদ[*স্থায়ীভাবে অকার্যকর সংযোগ*], দেশটিভি, ১৮ জুলাই, ২০১৯
* চালু হলো জাতীয় পরিচয়পত্র যাচাইয়ের গেটওয়ে ‘পরিচয়’, কালের কণ্ঠ অনলাইন, ১৭ জুলাই, ২০১৯

আরও পড়ুন
---------

* বাংলাদেশী জাতীয় পরিচয় পত্র
চুস্ট্ সংস্কৃতি
**চুস্ট্ সংস্কৃতি** হল ব্রোঞ্জ যুগের শেষের দিকের এবং লৌহ যুগের শুরুর দিকের এক সংস্কৃতি যা পূর্ব উজবেকিস্তানের ফারগানা উপত্যকায়  বিকশিত হয়েছিল খ্রিস্টপূর্ব ১৫০০ থেকে ৯০০ এর মধ্যে।

চুস্ট্ সংস্কৃতির জনবসতিগুলি বিভিন্ন আকারের ছিল, যেমন ছোট্ট বসতির জায়গাও ছিল তেমনই আবার ১০ হেক্টর আয়তনের বড়  জনবসতিও ছিল। কিছু বসতি অঞ্চল পাহাড়ের উপর অবস্থিত ছিল, আবার কিছু অঞ্চলে প্রতিরক্ষা কাঠামোর উপস্থিতিও পাওয়া গেছে। গার্হস্থ্য কাঠামোর বিষয়ে বিশেষ জানা নেই, তবে কিছু ক্ষেত্রে মাটির তৈরী ইটের ব্যবহার ছিল।

চুস্ট্  অঞ্চলগুলিতে বড় বড় গর্ত প্রায়শই দেখা যায়। এগুলি সম্ভবত শস্য সংগ্রহের উদ্দেশ্যে তৈরী করা হয়েছিল। কৃষি সরঞ্জাম যেমন কাস্তে ও কোদাল ছাড়াও যব, গম এবং বিশেষত মিলেট পাওয়া গেছে।

চুস্ট্ সংস্কৃতির গৃহপালিত পশুদের মধ্যে ছিল ছিল উট, গাধা, ঘোড়া, গরু, ভেড়া, ছাগল এবং সম্ভবত শূকর। এই অঞ্চলগুলির বন্য প্রাণীদের মধ্যে ছিল অনেজার, গ্যাজেল এবং সাইগা হরিণ।

চুস্ট্ মৃৎশিল্প হস্তনির্মিত ছিল। তারা ব্রোঞ্জের বস্তু এবং পরে লোহার বস্তুও তৈরি করত। ব্রোঞ্জ দিয়ে তৈরি জিনিসগুলির মধ্যে ছিল বর্শা এবং ছুরি।

চুস্ট্ সংস্কৃতিতে সাধারণত বসতির প্রান্তে গর্ত করে সমাধি দেওয়া হত। এই ধরনের গর্তগুলিতে মানুষ এবং প্রাণী উভয়কেই সমাধিস্থ করা হত।

চুস্ট্ সংস্কৃতির পাথরের তৈরী ছুরি, কাস্তে এবং এর আঁকা মৃৎশিল্পগুলির সাথে আরও পূর্বদিকে অবস্থিত সমসাময়িক সংস্কৃতি শিনচিয়াং-এর মিল পাওয়া যায়।

চুস্ট্ সংস্কৃতির মানুষের অবশেষগুলি ইউরোপয়েড ধরনের। এখানকার মানুষেরা সাধারণত ইরানি হিসাবে বিবেচিত হয়। এটা প্রস্তাব করা হয় যে তারা ইরানীদের পূর্ব দিকে যাত্রার অংশ ছিল, অথবা এটাও হতে পারে যে তারা ছিল একদল ইরানি যারা শিনচিয়াং থেকে পশ্চিমদিকে ফিরে আসছিল। এটি প্রাচীনতম স্থায়ী আবাসিক ইরানি সংস্কৃতিগুলির মধ্যে অন্যতম৷

আরও দেখুন
---------

* ইয়াজ সংস্কৃতি
* ভাক্স্ সংস্কৃতি
* বিশকেন্ত সংস্কৃতি

সূত্র
-----

* Mallory, J. P.; Adams, Douglas Q. (১৯৯৭)। "Chust Culture"। *Encyclopedia of Indo-European Culture*। Taylor & Francis। পৃষ্ঠা ১০৭। আইএসবিএন 1884964982।
**পরিগাণনিক স্তরচিত্রণ** বলতে রঞ্জনবিদ্যায় ব্যবহৃত একটি চিকিৎসা-চিত্রণ কৌশলকে বোঝায় যার দ্বারা দেহের ভেতরে প্রবেশ না করেই রোগনির্ণয়ের উদ্দেশ্যে দেহাভ্যন্তরের বিস্তারিত চিত্র পাওয়া যায়। একে ইংরেজিতে "কম্পিউটেড টমোগ্রাফি স্ক্যান" (computed tomography scan) বা সংক্ষেপে **"সিটি স্ক্যান"** (CT scan) বলা হয়। যেসব রঞ্জনবিদ (radiologist রেডিওলজিস্ট) পরিগাণনিক স্তরচিত্রণ সম্পাদন করেন তাদেরকে রঞ্জনচিত্রগ্রাহক (radiographer রেডিওগ্রাফার) বা রঞ্জন প্রযুক্তিবিদ (radiology technologist) বলা হয়।

পরিগাণনিক স্তরচিত্রগ্রাহক যন্ত্রগুলিতে একটি আবর্তনশীল রঞ্জনরশ্মি নল ব্যবহার করা হয় এবং রোগীকে ঘিরে থাকা বৃত্তাকার খাঁচাটিতে সারিবদ্ধভাবে বিভিন্ন ধরনের নিরূপক যন্ত্র (Detector ডিটেক্টর) বসানো থাকে যেগুলি দেহের ভেতরের বিভিন্ন কলাতে রঞ্জনরশ্মির তনুভবন (X-ray attenuation) পরিমাপ করে। একধিক ভিন্ন ভিন্ন কোণ থেকে গৃহীত বহুগুণিত রঞ্জনরশ্মি পরিমাপগুলি এরপর একটি পরিগণক যন্ত্র তথা কম্পিউটারে প্রক্রিয়াজাত করা হয় এবং সেখানে পুনর্গঠনমূলক নির্দেশক্রম (অ্যালগোরিদম) প্রয়োগ করে একটি দেহের প্রস্থচ্ছেদের স্তরচিত্র (ফালি ফালি করে কাটা অসদ্‌ চিত্র) প্রস্তুত করা হয়। যেসব রোগীর দেহে ধাতব প্রোথিত বস্তু বা হৃৎস্পন্দনরক্ষক (পেসমেকার) থাকে, চৌম্বকীয় অনুনাদ স্তরচিত্রণ (এমআরআই) পদ্ধতিতে তাদের রোগনির্ণয় করা বারণ, কিন্তু পরিগাণনিক স্তরচিত্রণ সম্ভব। 

১৯৭০-এর দশকে উদ্ভাবিত পরিগাণনিক স্তরচিত্রণ একটি বহুমুখী, বিবিধ ব্যবহারোপযোগী চিত্রণ কৌশল হিসেবে বর্তমানে সুপ্রতিষ্ঠিত। যদিও এই কৌশলটি মূলত রোগনির্ণয়ভিত্তিক চিকিৎসাবিজ্ঞানের ক্ষেত্রে বেশি ব্যবহৃত হয়, এটিকে প্রাণহীন বস্তুর চিত্রণেও ব্যবহার করা হতে পারে। 

"পরিগণক যন্ত্রের (কম্পিউটারের) সহায়তায় স্তরচিত্রণ উদ্ভাবনের জন্য" ১৯৭৯ সালে দক্ষিণ আফ্রিকান বংশোদ্ভূত মার্কিন পদার্থবিজ্ঞানী অ্যালান এম. করম্যাক এবং ব্রিটিশ তড়িৎ প্রকৌশলী গডফ্রি এন. হাউন্সফিল্ডকে যৌথভাবে চিকিৎসাবিজ্ঞানে নোবেল পুরস্কার প্রদান করা হয়।

তথ্যসূত্র
---------

1. ↑  "CT scan – Mayo Clinic"। mayoclinic.org। ১৫ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Patient Page"। *ARRT – The American Registry of Radiologic Technologists*। ৯ নভেম্বর ২০১৪ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Individual State Licensure Information"। American Society of Radiologic Technologists। ১৮ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "The Nobel Prize in Physiology or Medicine 1979"। *NobelPrize.org* (ইংরেজি ভাষায়)। সংগ্রহের তারিখ ২০১৯-০৮-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**নাম-ম্খা'-ত্শে-দ্বাং-ম্ছোগ-গ্রুব** (ওয়াইলি: *nam mkha' tshe dbang mchog grub*) (জন্ম-১৭৪৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের ষষ্ঠ প্রধান ছিলেন।

সংক্ষিপ্ত জীবনী
---------------

নাম-ম্খা'-ত্শে-দ্বাং-ম্ছোগ-গ্রুব ১৭৪৪ খ্রিষ্টাব্দে উত্তর-পূর্ব দের্গে অঞ্চলের য়িদ-লুংস (ওয়াইলি: *yid lhungs*) নামক স্থানে জন্মগ্রহণ করেন। তার পিতা ত্সোং-দ্পোন-ত্শে-র্গ্যাল (ওয়াইলি: *tsong dpon tshe rgyal*) একজন ব্যবসায়ী ছিলেন। তার মাতার নাম ছিল ত্শে-রিং-গ্রোল-মা (ওয়াইলি: *tshe ring grol ma*)। জন্মের পর তার নাম রাখা হয় ম্গোন-পো-দোন-গ্রুব (ওয়াইলি: *mgon po don grub*)। পে-মা-কুন-গ্রোল-র্নাম-র্গ্যাল (ওয়াইলি: *pe ma kun grol rnam rgyal*) নামক র্দ্জোগ্স-ছেন বৌদ্ধবিহারের চতুর্থ প্রধানের তত্ত্বাবধানে তিনি এই বিহারে শিক্ষালাভ করেন। এই বিহারে ব্শেস-গ্ন্যান-ব্স্তান-'দ্জিন (ওয়াইলি: *bshes gnyan bstan 'dzin*) নামক এক ভিক্ষুর নিকট তিনি ব্যাকরণ, কাব্যশাস্ত্র, জ্যোতিষশাস্ত্র ও জ্যোতির্বিদ্যা সম্বন্ধে শিক্ষালাভ করেন। ১৭৫৬ খ্রিষ্টাব্দে তিনি মধ্য তিব্বত যাত্রা করে পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান (ওয়াইলি: *pe ma theg mchog bstan pa'i rgyal mtshan*) নামক দ্বিতীয় ন্যি-স্প্রুল (ওয়াইলি: *nyi sprul*) উপাধিধারী লামার নিকট বজ্রকীলয় সম্বন্ধে শিক্ষালাভ করেন। এছাড়া দ্পা'-বো-লাস-রাব-র্ত্সাল (ওয়াইলি: *dpa' bo las rab rtsal*), 'বার-ব্লা-ব্ক্রা-শিস-র্গ্যা-ম্ত্শো (ওয়াইলি: *'bar bla bkra shis rgya mtsho*), 'গ্যুর-মেদ-কুন-ব্জাং-র্নাম-র্গ্যাল (ওয়াইলি: *'gyur med kun bzang rnam rgyal* নামক দ্বিতীয় ঝে-ছেন-রাব-'ব্যাম্স (ওয়াইলি: *zhe chen rab 'byams*) উপাধিধারী লামা তার উল্লেখযোগ্য শিক্ষক ছিলেন। ন্যি-স্প্রুল-কুন-ব্জাং-থেগ-ম্ছোগ-র্গ্যা-ম্ত্শো (ওয়াইলি: *nyi sprul kun bzang theg mchog rgya mtsho*) নামক এক বৌদ্ধ লামা তাকে ভিক্ষুর শপথ প্রদান করেন। ১৭৯২ খ্রিষ্টাব্দে তিনি র্দ্জোগ্স-ছেন বৌদ্ধবিহারের ষষ্ঠ প্রধানের দায়িত্ব গ্রহণ করেন। এই সময় তিনি জ্লা-স্তোদ-য়াং-শার (ওয়াইলি: *zla stod yang shar*) নামক স্থানে ব্ক্রা-শিস-র্তেন-ছাগ্স ওয়াইলি: *bkra shis rten chags*) বৌদ্ধবিহার স্থাপন করেন।

তথ্যসূত্র
---------

1. ↑  Chhosphel, Samten (2011-08)। "Namkha Tsewang Chokdrub"। *The Treasury of Lives: Biographies of Himalayan Religious Masters*। সংগ্রহের তারিখ 2014-08-20।  এখানে তারিখের মান পরীক্ষা করুন: `|তারিখ=` (সাহায্য)

|
|  |
| পূর্বসূরীঙ্গেস-দোন-ব্স্তান-'দ্জিন-ব্জাং-পো | **নাম-ম্খা'-ত্শে-দ্বাং-ম্ছোগ-গ্রুব  র্দ্জোগ্স-ছেন বৌদ্ধবিহারের ষষ্ঠ প্রধান** | উত্তরসূরীমি-'গ্যুর-নাম-ম্খা'ই-র্দো-র্জে |
|
**খগেন্দ্রনাথ মিত্র** (২ জানুয়ারি, ১৮৯৬―১২ ফেব্রুয়ারি, ১৯৭৮) একজন বিখ্যাত বাঙালি শিশুসাহিত্যিক ও প্রথম জীবনে বিপ্লবী রাজনৈতিক কর্মী ছিলেন।

প্রারম্ভিক জীবন
---------------

কলকাতার নীলমণি মিত্র স্ট্রীটের মিত্র পরিবারে তার জন্ম হয়। তার পিতা শৈলেন্দ্রনাথ শিলাইদহতে ঠাকুর এস্টেটের মোক্তার ছিলেন। তার শৈশব কাটে পিতার কর্মক্ষেত্র অবিভক্ত নদীয়ার কুষ্টিয়ায়। ছোটবেলাতে খেলাধুলা ও অভিনয়ে পারদর্শী ছিলেন।

স্বদেশী আন্দোলন
---------------

যৌবনে বিপ্লবী বাঘা যতীনের অনুগামী হন ও বিপ্লবী সন্ত্রাসবাদী আন্দোলনে যোগ দেন। মহাত্মা গান্ধীর অসহযোগ আন্দোলনে অনুপ্রাণিত হয়ে কলেজ পরিত্যাগ করেন। ১৯২০ সালে দেশবন্ধু চিত্তরঞ্জন দাশ প্রতিষ্ঠিত জাতীয় বিদ্যালয় থেকে স্নাতক হন। জাতীয়তাবাদী আন্দোলনে অংশগ্রহণ করে কারাবরন করেছেন। পরবর্তী কালে বামপন্থী রাজনীতিতে যুক্ত হয়েছিলেন।

সাহিত্য
-------

রেলের চাকরি ছেড়ে দিয়ে সর্বক্ষনের জন্যে সাহিত্য সাধনায় ব্রতী হন খগেন্দ্রনাথ মিত্র। সাহিত্য সাপ্তাহিক 'বাঁশরী', ভারতবর্ষ, প্রবাসী (পত্রিকা), মহিলা, পঞ্চপুষ্প ইত্যাদি বহু পত্র পত্রিকায় নিয়মিত লিখতে থাকেন। আর.এম. ব্যালেন্টাইনের বিখ্যাত বই ‘গোরিলা হান্টার’ অবলম্বনে লেখেন ‘*আফ্রিকার জঙ্গলে*’ যা প্রকাশিত হয় ১৯২৩-২৩ খৃষ্ঠাব্দে। বিখ্যাত রচনা *ভোম্বল সর্দার* ছাড়াও *ডাকাত অমনিবাস, পাতালপুরীর কাহিনী, অতীতের পৃথিবী, আবিষ্কারের কাহিনী, ঝিলে জংগলে, বাংলার ডাকাত, রবীন্দ্র শিশুপরিক্রমা* ইত্যাদি শতাধিক বই শিশু কিশোরদের কাছে জনপ্রিয় হয়। ১৯৪৮ সালে দৈনিক পত্রিকা 'কিশোর' তার সম্পাদনায় বের হয়। এছাড়া তিনি সম্পাদনা করেন 'নতুন মানুষ', 'ছোটদের মহল', সপ্তডিঙ্গা, বার্ষিক শিশুসাথী, 'মানিকমালা' ইত্যাদি পত্রিকা। 'শতাব্দীর শিশুসাহিত্য ১৮১৮-১৯৬০' বাংলা সাহিত্যের ইতিহাসে একটি উল্লেখযোগ্য গ্রন্থ। তার রচিত ভোম্বল সর্দার হিন্দি ও রুশ ভাষায় অনূদিত হয়েছিল। তিনি অনুবাদ করেছেন '*বেন হুর’, ‘লাস্ট ডেজ অফ পম্পেই’, ‘ব্ল্যাক অ্যারো’*র মমত বিশ্বসাহিত্য। বড়দের জন্যে লিখেছেন *'গড় জঙ্গলের কাহিনী’, ‘ঠাকুরদার বুনো গল্প’, ‘ডাকাতের ডুলি’, ‘গণেশচন্দ্রের অশুভ যাত্রা*’ ইত্যাদি।

সম্মাননা
--------

সাহিত্য কীর্তির জন্যে কলকাতা বিশ্ববিদ্যালয় থেকে ভুবনেশ্বরী পদক ও মৌচাক সাহিত্য পুরস্কার পান। এছাড়া পান গিরীশ রৌপ্যপদক। ১৯৭৫ সালে জাতীয় পুরস্কারে সম্মানিত হন কিন্তু শিশুসাহিত্যের জন্যে পাঁচ হাজার থেকে কমিয়ে পুরস্কার মূল্য এক হাজার টাকা বরাদ্দ করা হলে তিনি এই অবমাননার প্রতিবাদস্বরূপ তা প্রত্যাখ্যান করেন।

তথ্যসূত্র
---------

1. 1 2 3  সুবোধচন্দ্র সেনগুপ্ত ও অঞ্জলি বসু, প্রথম খন্ড (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ১২৩।
2. ↑  খগেন্দ্রনাথ মিত্র, ১ম খণ্ড। *ভোম্বল সর্দার*। কলকাতা: শিশুসাহিত্য সংসদ।
চুলের বিভিন্ন ধরনের ক্লিপ
একজন মহিলার মাথার পিছনে একটি ব্যারেট
**চুলের আংটা** বা **ব্যারেট** (মার্কিন ইংরেজি), যা **হেয়ার স্লাইড** (ব্রিটিশ ইংরেজি), বা একটি **চুলের ক্লিপ** নামেও পরিচিত, এটি চুলকে জায়গায় ধরে রাখার জন্য একটি বাঁধন। এগুলি প্রায়শই ধাতু বা প্লাস্টিক থেকে তৈরি হয় এবং কখনও কখনও আলংকারিক ফ্যাব্রিক বৈশিষ্ট্যযুক্ত হয়। এক ধরনের ব্যারেটে, ব্যারেটটিকে জায়গায় সুরক্ষিত করতে একটি বাধন ব্যবহার করা হয়; উভয় পাশের দুটি ধাতব টুকরা একসাথে চাপলে বাধন খোলে।

ব্যারেটগুলি আংশিকভাবে তাদের আকার অনুসারে বিভিন্ন উপায়ে পরিধান করা হয়, ছোটগুলি প্রায়শই সামনে এবং বড়গুলি পিছনে ব্যবহার করা হয় যাতে বেশি চুল ধরতে পারে। এগুলি চোখের বাইরে চুল রাখতে বা বান, ফ্রেঞ্চ টুইস্ট বা বেণী সুরক্ষিত করতে ব্যবহৃত হয়। ছোট ধাতব "ক্লিপ" ব্যারেটগুলি কখনও কখনও সামনের চুলকে টানতে ব্যবহৃত হয়।

বৃহত্তর ব্যারেটস-যতদিন ৩–৪ ইঞ্চি (৮–১০ সেমি) পর্যন্ত — লম্বা চুল বা প্রচুর পরিমাণে চুল পিছনে টানার জন্য নকশা করা হয়েছে এবং সাধারণত মাথার পিছনে পরা হয়, প্রায়ই "লেজ উঁচু"। যদি অভিপ্রায় চুল পিছনে টানতে হয়, ব্যারেটের দৈর্ঘ্য একমাত্র বিবেচ্য নয়; ব্যারেটের প্রস্থও নির্দেশ করে যে এটি দ্বারা আনুমানিক কতটা চুল সুরক্ষিত করা যেতে পারে।

২০ শতকে অন্যান্য অনেক ধরনের চুলের ক্লিপ আবিষ্কৃত হয়েছিল। যেগুলো বেশি পরিচিত সেগুলো হল প্রসারিত চুলের ক্লিপ যেটি ১৯৭২ সালে আবিষ্কৃত হয়েছিল মার্নি কর্তৃক এবং সাধারণ বেন্ডি ক্লিপ যা স্ন্যাপ করার মাধ্যমে কাজ করে। অবতল থেকে উত্তল অবস্থানে নিতে ক্লিপ করুন, এটি লক অবস্থানে স্প্রিং করুন, বা এটি খুলুন। এর মধ্যে বেশ কয়েকটি ছবিতে দেখা যাচ্ছে।

প্রকারভেদ
---------

তথ্যসূত্র
---------

1. 1 2  "Barrette Types"। *Fox Den Productions*। ৯ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৪ এপ্রিল ২০১৫।
2. ↑  Barrette patent, Malcolm Laughton, 1972 (on Google Patents)
3. ↑  Clips patent, Edward F. Zore, issued 1957 (on Google Patents)

বহিঃসংযোগ
---------

* উইকিমিডিয়া কমন্সে চুলের আংটা সম্পর্কিত মিডিয়া দেখুন।

* উইকিঅভিধানে চুলের আংটা-এর আভিধানিক সংজ্ঞা পড়ুন।
Megabox at night
Atrium of Megabox
**মেগাবক্স** হংকংয়ের একটি বৃহত শপিং সেন্টার এবং এন্টারপ্রাইজ স্কয়ার ফাইভ শপিং এবং অফিস কমপ্লেক্সের অংশ, কোলুনের 38 ওয়াং চিউ রোডে অবস্থিত। ১৯ তলা এবং ১,০০,০০০ মি২ (১১,০০,০০০ ফু২) মেঝে এলাকা সহ ইস্টার্ন কাউলুনের বৃহত্তম শপিং কেন্দ্র মেগাবক্স।

এছাড়াও মেগাবক্সে একটি আইস রিঙ্ক রয়েছে, মেগাইস, যার আয়তন ২৬ মিটার x ৫৭ মিটার এবঙ্গ এটি হংকংয়ের বৃহত্তম। মেগাবক্সের ইউএ থিয়েটার হংকংয়ের প্রথম বাণিজ্যিক প্রেক্ষাগৃহে আইএমএক্স ফিল্ম ডিসপ্লে সিস্টেম রয়েছে। এটি ১০০০-স্পেস গাড়ি পার্কও রয়েছে।

মেগাবক্স একটি বৃহত্তর আবাসিক এবং অফিস বিকাশের অংশ, এন্টারপ্রাইজ স্কয়ার ফাইভ, কেরি প্রোপার্টি দ্বারা নির্মিত। এই বিকাশের মোট আয়তন রয়েছে দেড় হাজার বর্গ মিটার (1,600,000 বর্গফুট)। এটিতে দুটি ১৫ তলা অফিস টাওয়ার রয়েছে যার মোট 46,000 বর্গ মিটার (500,000 বর্গফুট) এবং ১৯-তলা শপিংমল মেগাবক্স।

তথ্যসূত্র
---------

1. ↑  "Park & Shop"। MegaBox Development Co.Ltd.। ২০০৭-১২-১২ তারিখে মূল থেকে আর্কাইভ করা। সংগ্রহের তারিখ ২০০৭-১২-২৮।
2. ↑  "Our Ice Rink"। Mega Ice। সংগ্রহের তারিখ ২৯ নভেম্বর ২০১৩।
3. ↑  UA launches first IMAX screen in Hong Kong  ওয়েব্যাক মেশিনে আর্কাইভকৃত ২০০৮-১১-০৫ তারিখে
**বিশ্ববন্ধু সেন** (ইংরেজি: Biswa Bandhu Sen) (জন্ম: ২৩শে মে, ১৯৫৩) ত্রিপুরার রাজ্যের একজন জনপ্রিয় রাজনীতিবিদ এবং ভারতীয় জনতা পার্টির বিধায়ক। বর্তমানে তিনি ত্রিপুরা বিধানসভার উপাধ্যক্ষ। তিনি ত্রিপুরা রাজ্যের দ্বিতীয় বৃহত্তম শহর ধর্মনগর কে প্রতিনিধিত্ব করেন। তার অনুগামীদের কাছে তিনি "বিশ্বদা" নামেও পরিচিত। এনার নেতৃত্বে কংগ্রেস দল ধর্মনগরে বামফ্রন্টকে ২০০৮ এবং ২০১৩ সালে পরাজিত করতে সক্ষম হয়েছিলো। ২০১৩ ত্রিপুরা বিধানসভা নির্বাচনের পর তিনি কংগ্রেস দল ছেড়ে তৃণমূল কংগ্রেসে যোগদান করেন এবং পরবর্তী সময়ে ২০১৭ সালে ভারতীয় জনতা পার্টিতে যোগ দান করেন এবং ২০১৮ বিধানসভা নির্বাচনে বিপুল ভোটে জয়যুক্ত হন।

জীবন
----

বিশ্ব বন্ধু সেন ১৯৫৩ সালের ২৩শে মে ধর্মনগরের, জয় হিন্দ রোডের সেন পরিবারে জন্মগ্রহণ করেন। পিতা ছিলেন *কালী মোহন সেন* ও মাতা ছিলেন *প্রতিভা রানী সেন*।

আন্দোলন
-------

তিনি ধর্মনগরের জন্য "জেলা", "পলিটেকনিক" কলেজ, "জয়েন্ট এন্ট্রাস" পরীক্ষাকেন্দ্র, কেন্দ্রীয় বিদ্যালয়, রেল ডিভিশন, কেন্দ্রীয় কলেজ, আর্ট কলেজ, মহিলা কলেজ, মিউজিক কলেজ ইত্যাদির জন্য তীব্র আন্দোলন করেছেন। উত্তর ত্রিপুরা জেলা, ও জয়েন্ট এন্ট্রাস পরীক্ষাকেন্দ্র চালু হয়েছে। "পলিটেকনিক" কলেজ এর কাজ চলছে। ধর্মনগরের জেলার জন্য ধর্মনগরবাসী, জেলা আন্দোলন কমিটি, কংগ্রেস দল ও বিশ্ব বন্ধু সেন তীব্র আন্দোলন করেছিলেন।

অনশন
----

ধর্মনগরকে চির-বঞ্চনা ও উপেক্ষার প্রতিবাদে, ধর্মনগরের উন্নয়নের স্বার্থে ৬ দফা দাবীর ভিত্তিতে *বিশ্ব বন্ধু সেন* ২১শে, মে ২০১২ সালে সোমবার বিকাল ৩টা থেকে ১০০ ঘণ্টার অনশন ধর্মঘটে বসেছিলেন। দাবী সমূহ ছিল:

1. অবিলম্বে ঘোষিত জেলার পূর্ণাঙ্গরুপ দিতে হবে। জেলা আদালত স্থাপন করতে হবে।
2. অবিলম্বে ধর্মনগরে কেন্দ্রীয় বিদ্যালয় স্থাপন করতে হবে।
3. কেন্দ্রীয় সরকারের ঘোষিত দুটি কেন্দ্রীয় কলেজের ১টি ধর্মনগরে স্থাপন করতে হবে।
4. ধর্মনগরে জিলা হাসপাতাল স্থাপন করতে হবে। অধিক সংখ্যক চিকিৎসক নিয়োগ করতে হবে।
5. অনতি বিলম্বে গরিব গৃহহীন ভূমিহীনদের মধ্যে ভূমি বণ্টন করতে হবে।
6. ভারত বাংলাদেশের সীমান্তে কাটা তারের বেড়ায় ক্ষতি গ্রস্ত পরিবার গুলোকে পুনর্বাসন ও আর্থিক সাহায্য প্রদান করতে হবে।

বিধানসভা কেন্দ্র
----------------

তিনি ত্রিপুরা রাজ্যের, উত্তর ত্রিপুরা জেলার, ৫৬ ধর্মনগর বিধানসভা কেন্দ্রের বিধায়ক।

২০১৩ সালের বিধানসভা নির্বাচন ফল
-------------------------------

তিনি ২০১৩ সালে ত্রিপুরা বিধানসভা নির্বাচনে, উত্তর ত্রিপুরা জেলার, ৫৬ ধর্মনগর বিধান সভা কেন্দ্রে ১৭,৯৯১ ভোট পেয়েছিলেন। তার নিকটতম প্রতিদ্বন্দ্বী অমিতাভ দত্ত পেয়েছিলেন ১৬,১৪৭ ভোট। বিশ্ব বন্ধু সেন ১৮৪৪ ভোটে বিজয়ী ঘোষিত হন।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১৫ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০২২।
2. ↑  "সংরক্ষণাগারভুক্ত অনুলিপি"। ৫ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১৩।
3. ↑
4. ↑
5. ↑  newsreporter"Dharmanagar constituency election results 2013  ওয়েব্যাক মেশিনে আর্কাইভকৃত ৯ মার্চ ২০১৬ তারিখে: Biswabandhu Sen of INC WINS - Tripura. প্রকাশিত হয়েছে ২৮শে ফেব্রুয়ারি, ২০১৩।
ভ্যালে দে ব্রাভোতে একটি তিব্বতি বৌদ্ধ আচার।
বৌদ্ধধর্ম মেক্সিকোতে একটি অন্যতম 

ধর্ম, যার সংখ্যা ১৯৮,৫৬৭ অনুসারী বা মেক্সিকান মোট জনসংখ্যাট ৪%।

ইতিহাস
------

কাসা তিব্বত মেক্সিকো (মেক্সিকো সিটির কলোনিয়া রোমা এ সদর দফতর) তৈরি করা তিব্বত ঘরগুলির মধ্যে তৃতীয়।  এটি প্রতিষ্ঠা করেন চতুর্দশ দালাই লামা তার প্রথম মেক্সিকো সফরে।  কাসা তিব্বতের অন্যতম প্রধান উদ্দেশ্য হল প্রাচ্যের মহাজাগতিকতাকে ঘিরে থাকা গোপনীয় নতুন যুগের বিশ্বাসের বিরুদ্ধে লড়াই করা এবং সত্য তিব্বতি সংস্কৃতি ও আধ্যাত্মিকতার প্রচার ও সংরক্ষণ করা।

বর্তমান পরিচালক, লামা মার্কো আন্তোনিও কারাম, কাসা তিব্বতের প্রধান হিসেবে দালাই লামা নির্বাচিত করেছিলেন।  আরেকটি গুরুত্বপূর্ণ মিশনে কাসা তিব্বত অংশগ্রহণ করে তা হল ভারতের ধর্মশালায় অবস্থিত তিব্বতি শিশুদের স্পনসর করা।  মেক্সিকোতে, তারা পথশিশু, আদিবাসী শিশু এবং একক মাকে সাহায্য করেছে।  কাসা তিব্বত ধর্মান্তরিত করে না, তবে তিব্বতের মতাদর্শ সম্পর্কে জানতে চায় এমন ব্যক্তিকে প্রত্যাখ্যান করবে না।

তথ্যসূত্র
---------

1. ↑  Palazuelos, Adrienne Bard de। "The Buddhist Traveler in Mexico City"। *Tricycle: The Buddhist Review* (ইংরেজি ভাষায়)। সংগ্রহের তারিখ ২০২৩-০৭-১৭।
**উইলিয়াম এন্ড, কিউসি** (১৭৯৮ - ডিসেম্বর ১৪, ১৮৭২) নিউ ব্রান্সউইকের একজন আইরিশ বংশোদ্ভূত আইনজীবী ও রাজনীতিবিদ ছিলেন। তিনি ১৮৩০ থেকে ১৮৫০ সাল পর্যন্ত এবং ১৮৫৪ থেকে ১৮৬১ সাল পর্যন্ত নিউ ব্রান্সউইকের আইন সভায় গ্লুচেস্টার কাউন্টির প্রতিনিধিত্ব করেন।

জীবনী
-----

এন্ড লিমেরিকে জন্মগ্রহণ করেন এবং নিউ ব্রান্সউইকে আসেন, যেখানে তিনি উইলিয়াম বটসফোর্ডের সাথে আইন অধ্যয়ন করেন। তিনি ১৮২৭ সালে লুসি মোর্সকে বিয়ে করেন। গ্লুচেস্টার কাউন্টিতে তিনি ১৮২৭ থেকে ১৮৪৭ সাল পর্যন্ত শান্তির কেরানি এবং ১৮৩৭ থেকে ১৮৪১ সাল পর্যন্ত রেজিস্ট্রার ছিলেন। ১৮৪১ সালে এন্ডকে কুইন্স কাউন্সেল হিসেবে মনোনীত করা হয়। যদিও তিনি নিজেকে সাধারণ মানুষের সমর্থক হিসেবে বর্ণনা করেন, তিনি সাধারণত আইন সভায় সরকারের সাথে ভোট দেন। তিনি ১৮৫০ সালে পরাজিত হন এবং যুক্তরাষ্ট্রে কিছু সময় কাটানোর পর ১৮৫৪ সালে পুনরায় নির্বাচিত হন। ১৮৫৬ সালে তার নির্বাচন আপীলের ভিত্তিতে বাতিল করা হয় কিন্তু তিনি ১৮৫৭ সালে পুনরায় নির্বাচিত হন। এন্ড কনফেডারেশনের পরে গ্লুচেস্টার কাউন্টির প্রথম কেরানি হন এবং পরে স্টাইপেন্ডারি ম্যাজিস্ট্রেট হিসাবে দায়িত্ব পালন করেন।

বাথর্স্টে তার অফিসে আগুনে পুড়ে, শেষ মারা যান। সম্ভবত একজন ব্যক্তি তাকে হত্যা করেছিলেন যাকে তিনি কারাগারে সময় দিয়েছিলেন।

তথ্যসূত্র
---------

1. ↑  Picot, J. Ernest (১৯৭৮). পৃষ্ঠা ১১৫-১১৭, The Bathurst Grammar School.

* "Biography – END, WILLIAM – Volume X (1871-1880) – Dictionary of Canadian Biography"। *www.biographi.ca*। সংগ্রহের তারিখ ২০২১-১০-২২।
**হ্যারোল্ড টমাস কোথলিফ** (ইংরেজি: Harry Cothliff; ২৪ মার্চ ১৯১৬ – ১৯৭৬; **হ্যারি কোথলিফ** নামে সুপরিচিত) একজন ইংরেজ পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় টর্কি ইউনাইটেডের হয়ে একজন রক্ষণভাগের খেলোয়াড় হিসেবে খেলেছিলেন। তিনি মূলত একজন ডান-পার্শ্বীয় রক্ষণভাগের খেলোয়াড় হিসেবে খেলেছিলেন।

ইংরেজ ফুটবল ক্লাব প্রেস্কট ক্যাবলসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। অতঃপর তিনি ম্যানচেস্টার সিটিতে যোগদান করেছিলেন। ম্যানচেস্টার সিটিতে ১ মৌসুম অতিবাহিত করার পর তিনি নটিংহ্যাম ফরেস্টে যোগদান করেছিলেন; সেখানেও মাত্র একটি মৌসুম অতিবাহিত করার পর তিনি টর্কি ইউনাইটেডে যোগদান করেছিলেন। টর্কি ইউনাইটেডের হয়ে ৯ মৌসুমে ৬৫ ম্যাচে ১টি গোল করার পর, তিনি ডার্টমাথে যোগদান করেছিলেন। সর্বশেষ, তিনি ইলফ্রাকোম্ব টাউনে যোগদান করেছিলেন এবং এখানেই তিনি অবসর গ্রহণ করেছিলেন।

তথ্যসূত্র
---------

1. 1 2 3  "হ্যারি কোথলিফ"। *ব্যারি হাগম্যান'স ফুটবলার* (ইংরেজি ভাষায়)। সংগ্রহের তারিখ ২০ জুলাই ২০২০।
2. ↑  Kaufman, Neilson। "VE Day WW2 players as at May 2020" (পিডিএফ)। পৃষ্ঠা 24–25। সংগ্রহের তারিখ ১৮ জুলাই ২০২০।
3. ↑  "Cothliff Harold Nottingham Forest 1937"। *Vintage Footballers* (ইংরেজি ভাষায়)। সংগ্রহের তারিখ ২০ জুলাই ২০২০।
**কুন্দন** হল রত্নপাথর সমৃদ্ধ ভারত ও বাংলাদেশের সাংস্কৃতিক অলঙ্কারের একটি ঐতিহ্যবাহী রূপ। এগুলি সাধারণত সুন্দর নকশা যুক্ত রত্নপাথরের কণ্ঠহার, যেখানে পাথর এবং তার স্থাপনের মধ্যে সোনালি পাতা থাকে। পদ্ধতিটি রাজস্থান ও গুজরাটের রাজদরবার থেকে উদ্ভূত হয়েছে বলে মনে করা হয়। এটি ভারতে তৈরি এবং ব্যবহার করা গহনাগুলির একটি পুরানো রূপ। *কুন্দন* শব্দের অর্থ হল অত্যন্ত পরিশোধিত সোনা এবং গলিত সোনার একটি অত্যন্ত পরিশোধিত ও খাঁটি রূপ।

কুন্দন
রাজস্থানের জয়পুর শহরটি ঐতিহ্যগতভাবে ভারতের কুন্দনের কেন্দ্র হয়ে আছে।

ইতিহাস
------

ভারতে কুন্দন জুয়েলারির উৎপত্তি অন্তত খ্রিস্টপূর্ব ৩য় শতাব্দীতে। কুন্দনের ব্যবহার রাজস্থানের রাজদরবারে শুরু হয়েছিল এবং তারপর মুঘল যুগে রাজকীয় পৃষ্ঠপোষকতায় এই শিল্প বিকাশ লাভ করেছিল। বছরের পর বছর ধরে, রাজদরবারের কুন্দন গহনাগুলিকে রাজস্থান, বিহার এবং পাঞ্জাবে সফলভাবে রুপোর গয়নায় অনুলিপি করা হয়েছিল এবং তার ফলে সেগুলি সাধারণ মানুষের কাছেও জনপ্রিয় হয়ে ওঠে।

নববধূর ঐতিহ্যবাহী সাজসজ্জার একটি অবিচ্ছেদ্য অংশ ছিল কুন্দনের গহনা। থাপ্পা এবং রাস রাওয়া সহ ঐতিহ্যবাহী গহনাগুলির পুনরুজ্জীবন ঘটছে। অতি সম্প্রতি, ২০০৮ সালের মহাকাব্যিক *জোধা আকবর* চলচ্চিত্রে, ঐশ্বর্যা রাই দ্বারা চিত্রিত প্রধান চরিত্রটিকে ব্যাপকভাবে কুন্দন গহনা পরা দেখানো হয়েছিল, এতে রাজস্থানী রাজপরিবারের মধ্যে এর প্রভাব তুলে ধরা হয়েছিল।

২০০৬ সালে, "আমেরিকান ডায়মন্ড" এবং কুন্দন জুয়েলারী ভারতীয় গহনার বাজারে পরিমান এবং বাজার মূল্য উভয় ক্ষেত্রেই বৃহত্তম অংশে (৭৩ শতাংশ) অবদান রেখেছিল।

প্রক্রিয়া
----------

কুন্দন জুয়েলারী তৈরি করা হয় হীরার সঙ্গে উজ্জ্বল বহু রঙের রত্নপাথর ব্যবহার করে। চমৎকার নকশা অনুযায়ী খাঁটি সোনা বা নকল ধাতুর ভিত্তির ওপর আছাঁটা হীরাকে যত্ন সহকারে আকার দিয়ে বসানো হয় এবং তার সঙ্গে মানানসই রত্নপাথর বসিয়ে নকশা সম্পূর্ণ করে গহনা তৈরি হয়। বিস্তৃত প্রক্রিয়াটি *ঘাট* নামক মূল কাঠামো দিয়ে শুরু হয়। তারপরে, *পাঢ়* পদ্ধতিটি করা হয়। এই সময় কাঠামোর উপর মোম ঢেলে দেওয়া হয় এবং নকশা অনুযায়ী ঢালাই করা হয়। এর পরে আসে *খুদাই* প্রক্রিয়া, যখন পাথর বা কাটা রত্নগুলি কাঠামোর মধ্যে বসানো হয়। এর ওপর মীনাকারি করা হয়, যেটি হল নকশার পুঙ্খানুপুঙ্খ বোঝানোর জন্য এনামেল বা কলাই করা। এর পরে হয় *পাকাই* প্রক্রিয়া, এখানে সোনার পাতা বসানো হয় যেগুলি রত্নগুলিকে কাঠামোর উপর ধরে রাখে; এটি এক ধরনের শীতল ঝালাই যেখানে পালিসের কৌশল ব্যবহার করা হয়। অবশেষে, *ছিলাই* প্রক্রিয়া ব্যবহার করে রত্নগুলিকে পালিশ করা হয়।

চিত্রশালা
---------

* 
* 
* 
* 
*

আরও দেখুন
---------

* পোলকি হীরা

তথ্যসূত্র
---------

1. 1 2 3  "Royal jewellery of Jodhaa Akbar"। The Hindu। ২০০৮-০৬-২০। ২০১৪-০৫-১৭ তারিখে মূল থেকে আর্কাইভ করা। সংগ্রহের তারিখ ২০০৯-১১-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Kundan Jewellery *Let's Know Handicrafts of India*, by Amar Tyagi. Star Publications, 2008. আইএসবিএন ১-৯০৫৮৬৩-১৮-৭. *p. 32*.
3. ↑  Advance, Volume 24, p. 32, Punjab Public Relations Department
4. 1 2  "Bedazzled!"। The Indian Express। ২০০৭-০৫-০৭। সংগ্রহের তারিখ ২০০৯-১১-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]
5. ↑  *Indian folk arts and crafts - the land and the people*, by Jasleen Dhamija. National Book Trust, India. 1970. *p. 73*
6. ↑  This wedding season, gold loses sheen Deeksha Chopra, TNN, The Times of India, 15 November 2009.
7. ↑  Indian Art Jewellery Market Business Standard, Mumbai November 28, 2006.
**বহুজাতিক নারীবাদী নেটওয়ার্ক** (টিএফএন) হল নারী গোষ্ঠীর একটি নেটওয়ার্ক যারা জাতীয় ও বহুজাতিক উভয় পর্যায়ে নারীর অধিকারের জন্য একসাথে কাজ করে। তারা ১৯৮০-এর দশকের মাঝামাঝি বিশ্বব্যাপী নারীবাদ হিসাবে শ্রেণীবদ্ধ ধারণা দ্বারা পরিচালিত কাঠামোগত সমন্বয় এবং নব্য উদারনীতির প্রতিক্রিয়া হিসাবে আবির্ভূত হয়েছিল। টিএনএফ বিশ্বের বিভিন্ন এনজিওর প্রতিনিধিদের নিয়ে গঠিত। এই প্রতিনিধিরা তারপরে চীনে জাতিসংঘ বিশ্ব নারী সম্মেলন ও এনজিও ফোরামের মতো সম্মেলনে একত্রিত হন।

বিশ্বায়ন
---------

টিএফএন বেসরকারি সংস্থার (এনজিও) অনুরূপ কিন্তু এনজিওগুলি স্থানীয় ও জাতীয় পর্যায়ে কাজ করে, টিএফএফ সীমানা জুড়ে জোট তৈরি করে। বিশ্বায়ন প্রতিকূল উপায়ে বিশ্বব্যাপী মহিলাদের প্রভাবিত করে এবং এই প্রভাবগুলির প্রতিক্রিয়া হিসাবে টিএনএফ আবির্ভূত হয়। নারীবাদকে একটি বৈশ্বিক ঘটনা হিসেবে সবচেয়ে ভালোভাবে বোঝা যায় কারণ এটি বহুজাতিক সংলাপ ও মতবিরোধের একটি ফলাফল। মাইরা ফেরি ও আইলি ট্রিপ যেমন উল্লেখ করেছেন, "বিশ্বায়ন বহুজাতিক পর্যায়ে বিভিন্ন সমস্যা প্রচারের লক্ষ্য হিসাবে নারীবাদের উত্থানকে সহজতর করেছে" (ফেরি ও ট্রিপ ১২)।

জোহানা ব্রেনার তার প্রবন্ধ *ট্রান্সন্যাশনাল ফেমিনিজম অ্যান্ড দ্য স্ট্রাগল ফর গ্লোবাল জাস্টিস*-এ বলেছেন:

"অর্থনৈতিক নিরাপত্তাহীনতা ও দারিদ্র্য, বিষাক্ত পদার্থের সংস্পর্শ, পানির অবক্ষয়, উচ্চ শিশু ও মাতৃমৃত্যুর হার, জোরপূর্বক অভিবাসন, বেতন ও অবৈতনিক কাজে ব্যয় করা ঘন্টা বৃদ্ধি বিশ্বব্যাপী নারীদের বোঝার কয়েকটি ইঙ্গিত মাত্র"
ব্রেনার আরও বলেন যে, 

"তৃতীয় বিশ্বের সরকারগুলি পুরুষ-শাসিত, প্রায়শই অদক্ষ, ক্রোনিজমে জর্জরিত ও কখনও কখনও দুর্নীতিগ্রস্ত; এবং আন্তর্জাতিক মুদ্রা তহবিল (আইএমএফ) ও বিশ্বব্যাংক তাদের উপর আরোপিত কাঠামোগত সমন্বয় কর্মসূচির চাপ অবশ্যই এই প্রবণতাগুলিকে আরও বাড়িয়ে তুলেছে" (ব্রেনার ৭৮)।
স্ট্রাকচারাল অ্যাডজাস্টমেন্ট প্রোগ্রাম (এসএপি) এর মতো কর্মসূচি বিশ্বায়নের প্যাকেজের অংশ যা অন্যান্য দেশে উপস্থাপিত হয়; এবং যখন এই জাতীয় কর্মসূচি একটি দেশের উন্নতির জন্য মূল্যবান হিসাবে চিত্রিত করা হয়, তখন সেসব একটি দেশের জনগণের জন্য আরও খারাপ পরিস্থিতি তৈরি করে।

তথ্যসূত্র
---------

1. ↑  Moghadam, Valentine (জানুয়ারি ২০, ২০০৫)। *Globalizing Women: Transnational Feminist Networks*। JHU Press।
2. ↑  Snyder, Anna (২০০৫)। "TNF's are composed of representatives from a variety of NGO's from around the globe. These representatives then come together at conferences, such as the United Nations World Conference on Women and The NGO Forum in China"।
**তুলুন পাল্লোসেওরা** (ফিনীয়: Turun Palloseura; এছাড়াও **টিপিএস** নামে পরিচিত) হচ্ছে তুরকু ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯২২ সালে প্রতিষ্ঠিত হয়েছে। টিপিএস তাদের সকল হোম ম্যাচ তুরকুর ভেরিতাস স্তাদিওনে খেলে থাকে; যার ধারণক্ষমতা হচ্ছে ৮,০৭২। বর্তমানে এই ক্লাবের ম্যানেজারের দায়িত্ব পালন করছেন তোমি পিক্কারাইনেন এবং সভাপতির দায়িত্ব পালন করছেন ইয়ুজো পেরাহো। ফিনীয় রক্ষণভাগের খেলোয়াড় সামি রাহমোনেন এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, টিপিএস এপর্যন্ত ১২টি শিরোপা জয়লাভ করেছে; যার মধ্যে ৮টি ভেইক্কাউসলিগা, ৩টি ফিনীয় কাপ এবং ১টি ফিনীয় লীগ কাপ শিরোপা রয়েছে।

অর্জন
-----

* ফিনীয় চ্যাম্পিয়নশিপ

**বিজয়ী (৮)**: ১৯২৮, ১৯৩৯, ১৯৪১, ১৯৪৯, ১৯৬৮, ১৯৭১, ১৯৭২, ১৯৭৫
* ফিনীয় কাপ

**বিজয়ী (৩)**: ১৯৯১, ১৯৯৪, ২০১০
* ফিনীয় লীগ কাপ

**বিজয়ী (১)**: ২০১২

তথ্যসূত্র
---------

1. ↑  "Seura | Historia"। *Official website of Turun Palloseura* (Finnish ভাষায়)। সংগ্রহের তারিখ ১১ মে ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "TPS News"। fc.tps.fi। সংগ্রহের তারিখ ২০১৬-০৪-১২।

বহিঃসংযোগ
---------


উইকিমিডিয়া কমন্সে **তুলুন পাল্লোসেওরা** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ফিনীয়)

টেমপ্লেট:তুলুন পাল্লোসেওরা
টেমপ্লেট:ভেইক্কাউসলিগা

প্রবেশদ্বার: ফুটবল
**বহির্জাত অর্ধপরিবাহী** (ইংরেজি: Extrinsic semiconductor) বলতে অপদ্রব্য মিশ্রিত অর্ধপরিবাহীকে বোঝায়। নিয়ন্ত্রিত ডোপিং এর মাধ্যমে এর পরিবাহিতা বৃদ্ধি করা হয়। এতে সুবিধাজনক অপদ্রব্য নিয়ন্ত্রিতভাবে অতি সামান্য পরিমানে মেশালে এতে বিপুল পরিমান হোল বা মুক্ত ইলেক্ট্রন সৃষ্টি হয়, যা এর পরিবাহিতা বহুগুণ বৃদ্ধি করতে পারে। ডোপায়নকৃত অপদ্রব্যের উপর ভিত্তি করে বহির্জাত অর্ধপরিবাহী p-টাইপ ও n-টাইপ এই দুই ধরনের হয়।

দুই ধরনের অর্ধপরিবাহী
---------------------

### p-টাইপ অর্ধপরিবাহী

p-টাইপ অর্ধপরিবাহীর গঠন
কোন বিশুদ্ধ অর্ধপরিবাহীতে ত্রিযোজী মৌল অপদ্রব্য হিসেবে অতিসামান্য পরিমানে মেশানো হলে যে বহির্জাত অর্ধপরিবাহী উৎপন্ন হয় তাকে p-টাইপ অর্ধপরিবাহী বলা হয়। এতে চতুর্যোজী অর্ধপরিবাহীর সাথে ত্রিযোজী অপদ্রব্য (যেমনঃ সিলিকন, অ্যালুমিনিয়াম) অতিসামান্য পরিমানে মিশিয়ে p-টাইপ অর্ধপরিবাহী প্রস্তুত করা হয়। এর কেলাসে প্রচুর পরিমানে হোল সৃস্টি হয়।

### n-টাইপ অর্ধপরিবাহী

n-টাইপ অর্ধপরিবাহীর গঠন
কোন বিশুদ্ধ অর্ধপরিবাহীতে পঞ্চযোজী মৌল অতিসামান্য পরিমানে অপদ্রব্য হিসেবে মেশালে যে বহির্জাত অর্ধপরিবাহী সৃষ্টি হয় সেটা n-টাইপ অর্ধপরিবাহী। ঋণাত্মক আধান বিশিষ্ট ইলেকট্রনই এই অর্ধপরিবাহীর আধান বহন করে বলে এরূপ অর্ধপরিবাহীর নামকরনে Negative শব্দের n-নিয়ে n-টাইপ অর্ধপরিবাহীর নামকরণ করা হয়েছে। পঞ্চযোজী মৌল্গুলির মাঝে আর্সেনিক, ফসফরাস, এন্টিমনি, বিসমাথ ইত্যাদি বেশি ব্যবহৃত হয়।

তথ্যসূত্র
---------

1. ↑  কবির; দেব; আনসারী, সম্পাদকগণ (২০১৪)। "অর্ধপরিবাহী"। *পদার্থবিজ্ঞান-২য় পত্র*। পৃষ্ঠা ২৭৪। সেমিকন্ডাক্টর
2. ↑  "How Semiconductors Work"। Semiconductors

* Neamen, Donald A. (২০০৩)। *Semiconductor Physics and Devices: Basic Principles (3rd ed.)*। McGraw-Hill Higher Education। আইএসবিএন 0-07-232107-5।

বহিঃসংযোগ
---------

* Howstuffworks: How Semiconductors Work (ইংরেজি)
|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

কিছু বহুতলক| ডোডেকাহেড্রন(বারোতলক) | ছোট তারকায়িত বারোতলক(সুষম তারকায়িত বারোতলক) |
| আইকসিডোডেকাহেড্রনবিশ-বারোতলক
(সুষম/প্রায়-সুষম) | বৃহৎ কিউবিকুবোক্টাহেড্রন(সুষম তারকা) |
| রম্বিক ট্রায়াকনটাহেড্রন(কাতালান ঘনবস্তু) | প্রলম্বিত পঞ্চভুজীয় গম্বুজ(উত্তল নিয়মিত-মুখবিশিষ্ট) |
| অষ্টতলকীয় প্রিজ়ম(সুষম প্রিজ়ম) | বর্গীয় প্রতি-প্রিজ়ম(সুষম প্রতি-প্রিজ়ম) |

 |

জ্যামিতিতে **বহুতলক** (ইংরেজি ভাষায়: Polyhedron, বহুবচন: polyhedra) বলতে এক ধরনের জ্যামিতিক ত্রিমাত্রিক ঘনবস্তুকে বোঝায় যাদের সীমিতসংখ্যক তলগুলো সমতলীয় এবং ধারগুলো সরলরেখা। প্রয়োগকৌশলগতভাবে, বহুতলক হলো একটা ঘনবস্তুর ভেতর ও বাহিরের সীমানা। ভুজগুলো যে বিন্দুতে মিলিত হয় তাকে শীর্ষবিন্দু বলে।
যেসব বস্তু বা আকৃতির ভুজ (হাত), তল বা প্রতিটি অংশ সুষম, তাদেরকে সাধারণভাবে পলিটোপ (Polytope) নামে ডাকা হয়। বহুতলক হচ্ছে ত্রিমাত্রিক পলিটোপ। অন্যদিকে বহুভুজকে বলা যায় দ্বিমাত্রিক পলিটোপ।

বৈশিষ্ট্যসমূহ
-------------

অধিকাংশ বহুতলকের প্রধান বৈশিষ্ট্য হচ্ছে একটি ধার (edge) কেবল মাত্র দুটি ভুজকে (face) যুক্ত করে। এছাড়া ধারের আরেকটি বড় বৈশিষ্ট্য হচ্ছে সে কেবল দুটি কোণার মধ্য দিয়ে যায়।

*অয়লার বৈশিষ্ট্য* খুব গুরুত্বপূর্ণ। এই বৈশিষ্ট্যকে χ দ্বারা প্রকাশ করা হয় এবং এটি একটি বহুতলকের কোণার সংখ্যা *V*, ধারের সংখ্যা *E*, এবং তলের সংখ্যা *F* কে নিচের সমীকরণের মাধ্যমে যুক্ত করে:

{\displaystyle 2=V-E+F}
যেমন: একটি ত্রিভুজাকার প্রিজমে ভার্টেক্স (শীর্ষবিন্দু) ৬টি, এজ (ধার) ৯টি এবং ফেস (ভুজ) ৫টি। সুতরাং ৬-৯+৫=২

তথ্যসূত্র
---------

1. ↑  *Encyclopedia Britannica*।
2. ↑
3. ↑
4. ↑
**লিনা খান** (জন্ম ৩রা মার্চ, ১৯৮৯, লন্ডন, যুক্তরাজ্য) একজন মার্কিন আইনবিদ ও ২০২১ সাল থেকে মার্কিন কেন্দ্রীয় বাণিজ্য কমিশন (ফেডারেল ট্রেড কমিশন) সংস্থাটির সভাপতি। তিনি যুক্তরাষ্ট্রের ইয়েল বিশ্ববিদ্যালয়ের আইন শিক্ষা প্রতিষ্ঠানের ছাত্রী ছিলেন। ছাত্রজীবনে তিনি মার্কিন যুক্তরাষ্ট্রের অছিবিরোধী আইন ও প্রতিযোগিতা আইন বিষয়ে তাঁর গবেষণাকর্মের জন্য পরিচিতি লাভ করেন। তিনি কলাম্বিয়া বিশ্ববিদ্যালয়ের আইন শিক্ষাপ্রতিষ্ঠানের একজন সহযোগী অধ্যাপক। ২০২১ সালের জুন থেকে তিনি ফেডারেল ট্রেড কমিশনের প্রধানের দায়িত্ব পালন করছেন। এর আগে ২০২১ সালের মার্চ মাসে মার্কিন রাষ্ট্রপতি জো বাইডেন তাঁকে এই পদে নিযুক্তি দান করেন। মাত্র ৩২ বছর বয়সে এই পদে নিযুক্ত খান সংস্থাটির ইতিহাসের সবচেয়ে কমবয়সী সভাপতি।

প্রাথমিক জীবন
-------------

লিনা খান যুক্তরাজ্যের লন্ডন নগরীতে ১৯৮৯ সালের ৩রা মার্চ জন্মগ্রহণ করেন। তাঁর বাবা-মা পাকিস্তানি বংশোদ্ভূত ব্রিটিশ নাগরিক। খান তাঁর বাবা-মায়ের সাথে ১১ বছর বয়সে মার্কিন যুক্তরাষ্ট্রে অভিবাসী হন। ২০১০ সালে তিনি উইলিয়ামস কলেজ থেকে স্নাতক হন। সেখানে তিনি হানা আর্ডেন্টের উপরে একটি সন্দর্ভ রচনা করেন। উইলিয়ামস কলেজে ছাত্রীজীবনে তিনি সেখানকার ছাত্র সংবাদ পত্রিকাটির সম্পাদক ছিলেন।

স্নাতক হবার পরে তিনি নিউ আমেরিকা ফাউন্ডেশন নামক সংগঠনে যোগদান করেন এবং সেখানে একচেটিয়া ব্যবসা-বিরোধী গবেষণাকর্ম সম্পাদনা করেন ও ওপেন মার্কেটস প্রোগ্রাম (উন্মুক্ত বাজার প্রকল্প) নিয়ে লেখেন। ২০১৭ সালে তিনি ইয়েল বিশ্ববিদ্যালয়ের আইন বিদ্যালয় থেকে জুরিস ডক্টর তথা আইনবিদ্যায় ডক্টরেট উপাধি লাভ করেন। সেখানে তিনি *ইয়েল জার্নাল অভ এডুকেশন* নামক গবেষণা সাময়িকীর পত্রজমাদান সম্পাদক হিসেবে কাজ করেন।

ব্যক্তিগত জীবন
--------------

ব্যক্তিগত জীবনে লিনা খান হৃদরোগ বিশেষজ্ঞ শাহ আলীর স্ত্রী।

তথ্যসূত্র
---------

1. 1 2  Streitfeld, David (সেপ্টেম্বর ৭, ২০১৮)। "Amazon's Antitrust Antagonist Has a Breakthrough Idea"। *The New York Times* (ইংরেজি ভাষায়)। আইএসএসএন 0362-4331। সংগ্রহের তারিখ সেপ্টেম্বর ৮, ২০১৮।
2. ↑  Khan, Lina (মার্চ ২৮, ২০২১)। "Senate Commerce Committee Nominee Questionnaire, 117th Congress"। United States Senate Committee on Commerce, Science, and Transportation। এপ্রিল ২১, ২০২১ তারিখে মূল থেকে আর্কাইভ করা।
3. ↑  "Title Page"। *Yale Journal on Regulation*। **33**: [i]। ২০১৬।
**জিয়ান জিন জু** (许建新) সিঙ্গাপুর জাতীয় বিশ্ববিদ্যালয় (এনইউএস) বৈদ্যুতিক এবং কম্পিউটার প্রকৌশল বিভাগের একজন চীনা বংশোদ্ভূত সিঙ্গাপুরি অধ্যাপক ছিলেন। তাঁর গবেষণার আগ্রহের মধ্যে রয়েছে রোবোটিক্স, শেখার তত্ত্ব এবং নিয়ন্ত্রণ তত্ত্ব । 

জু ১৯৮২ সালে ঝেজিয়াং বিশ্ববিদ্যালয় থেকে বৈদ্যুতিক প্রকৌশল বিষয়ে স্নাতক ডিগ্রি লাভ করেন এবং তারপরে জাপানে চলে যান, যেখানে তিনি একই ক্ষেত্রে টোকিও বিশ্ববিদ্যালয় থেকে স্নাতক (১৯৮৬) এবং পিএইচডি (১৯৮৯) শেষ করেছেন। এর পরে, তিনি হিটাচি রিসার্চ ল্যাবরেটরিতে এক বছর কাজ করেন এবং ১৯৯১ সালে এনইউএস অনুষদে যোগদানের আগে ওহাইও ইউনিভার্সিটির ভিজিটিং রিসার্চ ফেলো এবং ইয়েল ইউনিভার্সিটির ভিজিটিং স্কলার ছিলেন।  ২০১২ সালে "মোশন কন্ট্রোল সিস্টেমে অবদানের জন্য" তাকে ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স (আইইইই) এর ফেলো নির্বাচিত করা হয়।

তথ্যসূত্র
---------

1. 1 2  "Xu Jianxin"। National University of Singapore, Department of Electrical and Computer Engineering। ২০১৭-০৮-১৮ তারিখে মূল থেকে আর্কাইভ করা। সংগ্রহের তারিখ ২০২০-০১-০৩।
2. ↑  科学家开发出鳗鱼状机器人：可探测海底暗礁। *Robotics China*। ১২ জানুয়ারি ২০১৫। ১৮ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২০২০-০১-০৩।
3. ↑  "CSS IEEE Fellows"। IEEE Control Systems Society। সংগ্রহের তারিখ ২০২০-০১-০৩।
ইতালীয় পণ্ডিত লেওনার্দো দা ভিঞ্চিকে "রেনেসাঁস মানব" এবং অন্যতম গুরুত্বপূর্ণ বহুবিদ্যাবিশারদ হিসেবে গণ্য করা হয়।
**বহুবিদ্যাবিশারদ** বা **বহুশাস্ত্রজ্ঞ পণ্ডিত** বলতে বহুসংখ্যক বিদ্যা বা শাস্ত্রে পাণ্ডিত্যপূর্ণ কোনও ব্যক্তিকে বোঝানো হয়।

তালিকা
------

রেনেসাঁস ও আলোকিত যুগের মহান চিন্তাবিদদের বোঝাতে এই শব্দটি প্রায় ব্যবহৃত হয়। তারা সবাই বিজ্ঞান ও কলার কয়েকটি বিষয়ে দক্ষ ছিলেন। এদের মধ্যে রয়েছেন, লিওনার্দো দা ভিঞ্চি, আল কিন্দি, মাইকেলেঞ্জেলো, গটফ্রিড লাইবনিৎস, গ্যালিলিও গ্যালিলি, বেঞ্জামিন ফ্রাঙ্কলিন, রবীন্দ্রনাথ ঠাকুর, পাওলো সারপি, ফ্রান্সিস বেকন, থমাস ব্রাউন, জোসে রিজাল, মাইকেল সারভেটাস, জাবির ইবনে হাইয়ান, ইবনে সিনা, আল হাসান ইবনুল হাইসাম, আল-খারেজমি ও ওমর খৈয়াম।

অন্য ভাষায়
-----------

পাশ্চাত্যে ইংরেজি ভাষায় বহুবিদ্যাবিশারদকে "পলিম্যাথ" ডাকা হয়, যেটি গ্রিক শব্দ "পোলিমাথিস" (গ্রিক: πολυμαθής, **polymathēs**) থেকে এসেছে, যার অর্থ "যিনি অনেক শিখেছেন"। সপ্তদশ শতকে সর্বপ্রথম এই "পলিম্যাথ" শব্দটি ব্যবহার করা হয়। এর আগে "পলিহিস্টর" (Polyhistor) শব্দটিও ব্যবহৃত হত।

আরো দেখুন
---------

* ইবনে সিনা,
* জাবির ইবনে হাইয়ান,
* আল হাসান ইবনুল হাইসাম,
* লিওনার্দো দা ভিঞ্চি,
* গণিতবিদদের তালিকা

তথ্যসূত্র
---------

1. ↑  The term was first recorded in written English in the early seventeenth century Harper, Daniel (২০০১)। "Online Etymology Dictionary"। সংগ্রহের তারিখ ২০০৬-১২-০৫।

আরও পড়ুন
---------

* Frost, Martin, "Polymath: A Renaissance Man"
* Mirchandani, Vinnie, *The New Polymath: Profiles in Compound-Technology Innovations"*, John Wiley & Sons, 2010
* Grafton, A, 'The World of the Polyhistors: Humanism and Encyclopedism’, Central European History, 18: 31–47. (1985)
* Waquet, F, (ed.) 'Mapping the World of Learning: The ‘Polyhistor’ of Daniel Georg Morhof' (2000)
* Herbert Jaumann, "Was ist ein Polyhistor? Gehversuche auf einem verlassenen Terrain," Studia Leibnitiana, 22 (1990), 76-89

টেমপ্লেট:Alternative education